mk ru ru pl en ru uk bg ru ru ru bg mk en bg bg mk bg ru ru bg be bg bg bg bg bg bg bg bg bg bg en en en en en bg en be en bg bg be en en en bg en en en en fa en en en en de en bg de en en pl
place for food photography, recipes and travel
По света и у нас
Вече е края на август и лятото тихомълком си отива. Остава месец хубаво време. Балконът ни е малък и не много подходящ за вечери на открито. Само част от гледката ни е добра. Другата част гледа към блок, но все пак терасата си е тераса и се радвам, че я използваме по предназначение, а не само за простиране и склад. В. сам инициира вечери на терасата. След като сложим бебето да спи с чаша в ръка, ние с вино, а той със сок от бъз се настаняваме на малките столчета и си говорим. На него много му харесва, защото всяка вечер сам поставя покривката и носи свещите. Определили сме зона без телефони и това е нашето време с него. Задава въпроси, иска да му разказваме, а напоследък учим по една нова дума, която ми става все по-трудно да измислям. Мило ми е и някак приятно, че харесва това.
В духа на тези ни вечери приготвям нещо за гризане и това са лесни курабии без сложни продукти. Захар, брашно, яйце … напоследък ги слепвам със сладолед.
115 гр меко масло
150 гр (3/4 чаена чаша) захар
1 супена лъжица меласа
250 гр (1 и 3/4 чаени чаши) брашно
1/2 чаена лъжица бакпулвер
*топка сладолед “Фамилия” за слепване
В купа разбийте маслото заедно със захарта и меласата на висока скорост. Добавете яйцето и продължете разбиването.
В друга купа пресейте брашното, бакплувера и солта. Добавете сухите към мокрите съставки и разбъркайте, докато се получи хомогенно тесто.
Поставете в хладилник поне за час. Сместа може да престои до 3 дни.
Оформете топчета колкото орех. Подредете върху хартия за печене. Печете в предварително загрята фурна на 175 С за 15 минути или докато станат леко кафяви.
Рецептата е част от проектът, който направихме съвместно със “Сладоледи Нестле”. Идеята е да представим няколко лесни рецепти със сладолед, които всеки може да приготви вкъщи. Останалите клипове, които подготвихме можете да видите на You Tube канала им – тук.
August 28, 2016 at 16:41
Много хубави сладки гризинки! Малко по-сладки за моя вкус, но на другите в къщи ще им харесат.Изобщо всички рецепти, които съм пробвала от тук са чудесни! Яна
August 30, 2016 at 09:52
Здравей, Ради! Следя блога ти от известно време, но все нямам смелост да ти пиша. Прекрасно е всичко – начинът, по който пишеш, местата, които посещаваш, кулинарните ти изкушения и най-вече емоцията, която влагаш и предаваш чрез всичко това. Възхищавам се как простичко и същевременно с много стил и финес успяваш да ни грабнеш с всяка твоя публикация!
August 30, 2016 at 22:11
Благодаря, Галина! Много, много ми е приятно да прочета отзиви за блога. Не съм сигурна как се приема, докато някой не напише нещо 🙂 Благодаря ти, че си отделила от времето си.
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.